Downloaded from YTS.MX
Official YIFY movies site: YTS.MX
Acum 2.200 de ani, primul împărat, Qin Shihuangdi,
a cucerit pentru prima dată în istorie cele șase regate chinezești.
El a creat astfel China.
Pentru a-și ocroti imperiul, a înălțat primul Mare Zid
și a poruncit ca cel mai impresionant mormânt din toate timpurile
să-i fie clădit pentru viața de apoi.
După moartea lui, dinastia Qin a fost măcinată de haos și război civil,
iar mormântul grandios a dispărut în negura istoriei.
Îmi amintesc că era foarte cald atunci.
PROVINCIA SHAANXI, CHINA
Niște țărani au descoperit ceva pe când săpau un puț.
Mi s-a spus să mă duc la Xi'an și să văd despre ce e vorba.
Cum merge? Să nu vă scape nimic!
Când l-am văzut, am fost cât se poate de încântat.
Și era doar o mică parte.
UN DOCUMENTAR NETFLIX
Este o armată uriașă de ceramică, dezgropată cu migală
din mormântul în care a stat mai bine de 2.000 de ani.
Este incredibil! Mormântul are 50 de kilometri pătrați,
iar înăuntru sunt mii de războinici de teracotă.
Fiecare din cei circa 8.000 de soldați diferă de ceilalți
și sunt dezgropați din mormântul primului împărat al Chinei.
A fost numită „A Opta Minune a Lumii”.
MISTERELE RĂZBOINICILOR DE TERACOTĂ
Îmi aduc aminte că eram copil când am văzut prima dată situl.
I-am privit pe cei 8.000 de războinici.
DR. HUI MING TAK TED ISTORIC AL DINASTIEI QIN
Toți aveau trăsături aparte.
Acesta este un aspect fascinant în sine.
Opt mii de războinici îngropați alături de ctitorul Chinei.
Trebuie să fie cea mai importantă descoperire arheologică din istorie.
Dar cu adevărat fascinant e
că cei opt mii de războinici străjuiesc ceva cu mult mai important.
Mausoleul primului împărat.
E un complex funerar personal.
Are 60 de kilometri pătrați, cât suprafața Manhattanului.
E uluitor când te gândești că a fost clădit pentru un singur om.
După ce primul împărat Qin s-a stins,
a fost îngropat sub un tumul uriaș din mijlocul complexului.
De la marea descoperire de acum 50 de ani,
arheologii au făcut nenumărate alte descoperiri.
Însă situl este uriaș,
iar descoperirile sunt departe de a se fi terminat.
Mausoleul era o reproducere a capitalei imperiului Qin.
Tumulul era înconjurat de două ziduri uriașe,
iar clădirile se întindeau pe zeci de milioane de metri pătrați.
Nenumărate lucruri sunt încă îngropate.
Toate artefactele sunt fascinante.
Pline de viață!
Este o descoperire cu totul aparte.
Avea slugi de teracotă, să-l slujească, și acrobați de teracotă, să-l distreze.
Avea până și calești și cai.
În esență, este o lume de teracotă,
pe care împăratul avea s-o cârmuiască pentru totdeauna.
Dar cum s-a putut prăbuși atât de repede o dinastie capabilă de această realizare?
Pentru arheologi, primul indiciu a fost starea în care au fost găsite artefactele.
DR. LI JANICE XIUZHEN ARHEOLOG EXPERT
Probabil lumea crede
că războinicii erau în picioare când i-am dezgropat.
Nu a fost așa.
Toți războinicii erau de fapt cioburi.
Niciunul nu era intact.
Janice face parte dintr-o nouă „armată” de arheologi...
criminaliști...
și restauratori...
care studiază acum unul dintre marile situri arheologice ale lumii.
Ei au scopul comun de a afla ce s-a întâmplat cu războinicii.
Mâna e în afară.
Capul ar trebui să fie aici.
Aveți grijă când lucrați aici.
Suprafața este foarte cutată.
ZHU SIHONG ȘEF SĂPĂTURI
Poate păstrăm culoarea.
Este un aspect fascinant,
fiindcă este limpede că au personalități diferite.
Aici e bine.
Cu fiecare chip, faci cunoștință cu încă o persoană din dinastia Qin.
Acesta zâmbește.
În secțiunea de restaurare,
armata împăratului este reasamblată războinic cu războinic.
Șase, șapte, opt, nouă, zece, unsprezece.
LAN DESHENG ȘEF RESTAURĂRI
Avem 36 de bucăți mari.
Dacă numărăm cioburile de armură și unghiile,
ajungem la aproape 400 de bucăți pentru un războinic.
Sunt foarte multe.
Adesea mă consider un medic de relicve.
Le însoțesc și le vindec până le readuc la viață.
În mare, acest războinic e complet.
Mai lipsește doar piedestalul.
După ce îl dezgropăm, putem începe restaurarea.
Scopul nostru e să-l ridicăm în picioare...
și să-l ducem alături de camarazii lui.
Restaurarea unei statui poate dura și trei ani.
Războinicii erau intacți când au fost îngropați,
dar, până să fie descoperiți, toți s-au spart.
Este unul dintre misterele care sugerează de ce s-a prăbușit dinastia Qin.
Ce s-a întâmplat?
În gropile în care se aflau războinicii,
arheologii caută să afle examinând absolut toate probele.
Există multe ipoteze.
Jefuitori de morminte, vandali sau surpări naturale.
Nu se știe cu certitudine.
Însă știm sigur că a fost un incident de proporții.
Când te afunzi în muncă, uneori uiți de tot și de toate.
Privim cu mare atenție,
pentru a desluși diferențele față de ce am văzut până acum.
Solul pare umed. E colorat.
Solul ăsta roșu e ars.
- Sol ars? - Da.
Și tăciuni.
A ars.
Doar un foc intens și îndelungat ar putea înroși solul astfel.
Ceramica s-a spart din cauza unei surpări.
Dar acest dezastru a fost provocat de mâna omului.
Războinicii de teracotă au ars.
Cine a dat foc?
Aceasta este întrebarea.
Ce avem aici nu este doar o minune a lumii antice.
Este și scena uriașă a unei infracțiuni.
Până la descoperirea mormântului și a războinicilor,
aproape toate informațiile despre dinastia Qin...
proveneau dintr-un singur izvor istoric.
Un text foarte prețuit și vechi de 2.000 de ani, intitulat Shiji.
Shiji este prima mare lucrare istorică despre China.
Autorul principal este Sima Qian.
DR. GUO JINSONG ISTORIC AL DINASTIEI QIN
Conține relatări amănunțite despre viața și moartea primului împărat.
În al 26-lea an de domnie,
primul împărat a unit tot ce era sub soare.
Shiji relatează povestea primului împărat, un războinic Qin.
Împăratul a cucerit cele șase regate
și a unit pentru prima dată China sub cârmuirea lui absolută.
El a dat Chinei numele său.
Însă, potrivit documentului,
marea dinastie, menită să dăinuiască 10.000 de generații,
s-a prăbușit după numai 15 ani.
Un aspect aparte al Shiji este modul în care a fost scrisă.
Întrețese atât istoria, cât și drama.
Suntem sceptici cu privire la veridicitatea unor pasaje.
Nu am găsit dovezi care să confirme unele relatări.
Dar câte dintre ele sunt adevărate?
De aceea ne fascinează aceste săpături.
Pentru prima dată după 2.000 de ani,
putem vedea dacă scrierile lui Qian sunt veridice.
FU JIAN ȘEF SĂPĂTURI, POARTA DE EST
Să măsurăm lungimea și lățimea.
În partea de est a sitului,
arheologii au descoperit fundația unei porți colosale
care, cred ei, era odinioară intrarea principală în mausoleu.
- Lungimea? - O sută de centimetri. Lățimea, 95 cm.
- Deci 95 cm? - Da.
Și gaura?
E de 10,6 cm.
E cea mai largă poartă descoperită vreodată în China.
După ce s-a autoproclamat împărat, complexul a fost extins încontinuu.
Era un proiect național.
Au adunat forța întregului imperiu în acest scop.
SATUL MUNCITORILOR CU UN AN ÎNAINTEA MORȚII ÎMPĂRATULUI
Munca la mausoleul împăratului a început când acesta avea doar 13 ani.
Aveți grijă!
Cu grijă!
Ridicați!
Când a cucerit toată China,
el dispunea deja de resursele colosale
pentru construirea celui mai mare mausoleu din lume.
În depozite, Janice caută dovezi
ale supliciilor îndurate de cei siliți să clădească mausoleul.
Rămășițele omenești ne arată cât de crunt a fost
pentru cei care au lucrat la construirea mausoleului.
Acest artefact este mare.
Nu e ca cele pentru picioare. Acesta era purtat la gât.
Când primul împărat a unit China,
peste 700.000 de deținuți au fost trimiși să clădească mausoleul la muntele Li.
Primul împărat i-a mobilizat cu forța.
Țineți pasul!
A condamnat cât de mulți oameni a putut.
Mai repede!
Țineți pasul!
I-a silit să muncească la proiectele lui.
Codul penal Qin e foarte amănunțit, dar și foarte dur.
Dacă erai asociat cu un infractor, erai și tu condamnat.
Dacă aveai neșansa să pățești așa ceva,
te aștepta o soartă cruntă.
Am găsit multe astfel de juguri în complexul funerar.
Sima Qian vorbește în Shiji despre numeroșii prizonieri veniți aici,
cât și despre persoane cu alt statut și despre meșteri.
Dar în ce privește jugurile, vedem că au fost mulți condamnați
și că foarte mulți oameni au suferit.
La ce te uiți? Mișcă!
Ai legat bine?
Atelierele din orașele învecinate au devenit linii de producție de teracotă,
în care munceau artizani aduși de pe tot cuprinsul imperiului.
Sprânceana să fie o idee mai sus. Ochii sunt esențiali.
Era pentru prima dată când meșterii din cele șapte state chinezești
lucrau împreună la același proiect.
Încununarea trudei lor a fost ceva nemaivăzut până atunci.
Atenție la buza superioară.
O societate care a creat ceva atât de amănunțit și la această scară
acum mai bine de 2.200 de ani
dă dovadă de o sofisticare cu totul ieșită din comun.
Sunt restaurator de 25 de ani.
Arareori am văzut un războinic colorat în întregime.
Acesta este capul unui războinic dezgropat de curând.
Este al unui ofițer de rang înalt.
Războinicii au fost toți colorați inițial.
Dat fiind că au stat îngropați peste două milenii și solul s-a deplasat,
culorile se șterg când sunt scoși la suprafață.
Dar bucata asta era îngropată la fund,
așa că a reușit să se păstreze.
Când le privesc ochii și expresiile faciale, îmi par vii.
Sunt întruchiparea oamenilor vremii și esența oștii împăratului Qin.
Aceste chipuri realiste au fost inspirate de oameni care chiar au trăit...
pe cuprinsul Chinei în acea vreme.
Ideea a fost probabil chiar a împăratului.
Este o reprezentare grafică de efect a marii lui realizări.
Este un simbol extraordinar al unirii unor etnii diferite.
Este simbolul primului imperiu unit.
Dacă nu ar fi existat primul împărat,
China probabil ar fi rămas dezbinată în mai multe țări,
precum Europa zilelor noastre.
Războinicii au o mare însemnătate,
deoarece, în contextul istoric al lumii,
ei ne arată cum China a devenit aparte, dacă nu chiar unică.
Împăratul nu a precupețit nici bani, nici eforturi
cu pregătirile pentru viața de apoi.
Însă nu s-a pregătit pentru succesiunea din această viață,
refuzând să proclame un urmaș.
Pericolul de a concentra puterea în mâinile unui singur om
avea să dea peste cap întregul imperiu pe care îl clădise.
În Shiji se spune
că împăratul s-a îmbolnăvit pe când călătorea în estul imperiului său.
În a șaptea lună împăratul a ajuns la Shangqiu.
Nimeni nu cuteza să pomenească de moarte.
Shiji relatează că alături de împărat în această ultimă călătorie a lui
au fost trei personaje care aveau să joace roluri importante în viitorul dinastiei.
Li Si era mâna dreaptă a împăratului, consilier principal.
LI SI PRIM-CONSILIERUL LUI QIN
Nimic nu se întâmpla în imperiu fără știrea și voia lui.
Degrabă!
Zhao Gao era din familie dezonorată,
care ajunsese slujitorul cel mai apropiat al împăratului.
ZHAO GAO MAI-MARELE EUNUCILOR
Tu!
Caută-l pe Si Li!
Tu!
Caută-l pe Hu Hai!
Zhao Gao avea importanta sarcină de a ține în păstrare pecetea imperială,
de care împăratul avea nevoie pentru a da toate poruncile.
Al treilea era prințul Hu Hai, cel mai tânăr fiu al împăratului.
Fiind mezinul, Hu Hai probabil nu era printre primii urmași la tron.
Dar era singurul fiu care-l însoțea pe împărat.
PRINȚUL HU HAI MEZINUL
Maestre!
Împăratul a murit.
A lăsat doar o scrisoare fiului cel mare, prin care-l numește moștenitor.
Dacă scrisoarea îi este dusă, va urca pe tron și va fi împărat.
Înălțimea Voastră nu se va alege cu nimic.
Ce chibzuiți să facem cu ea?
S-ar cuveni să fie limpede!
Dacă tata a lăsat poruncă, ce ar trebui să facem noi, supușii lui?
Să-l convingem pe prim-consilier să distrugă scrisoarea
și să vă sprijine urcarea la tron.
Să nu aud!
În clipa asta, cei care hotărăsc cine va prelua frâiele imperiului
suntem eu, Măria Voastră și prim-consilierul.
Cum m-aș putea sfătui cu el în asemenea privință?
Îngăduiți-mi atunci să mă sfătuiesc eu cu el.
După ce l-a convins pe prinț,
Zhao Gao l-a corupt pe prim-consilier să se alăture conspirației.
Împreună au distrus scrisoarea împăratului
prin care acesta îl numea drept urmaș pe fiul cel mai mare.
Au înlocuit-o cu o scrisoare falsă,
care-l acuza pe moștenitorul de drept că-și dezamăgise tatăl
și că singura lui cale de izbăvire era sinuciderea cât mai grabnică.
S-a înfăptuit.
Putem doar să ne lăsăm în voia sorții.
Veniți!
Pentru ca uneltirea să dea roade,
complotiștii au trebuit să ascundă moartea împăratului
cât au așteptat urmarea scrisorii lor.
Stați!
Hai, mai repede!
Cadavrul celui mai puternic om din lume a fost înfășurat și băgat în trăsură.
Trupul a fost plimbat apoi în căldura sufocantă a verii
până când moștenitorul de drept va fi fost păcălit de complotiști.
Porniți!
Cu timpul, cadavrul împăratului a devenit un risc.
Complotiștii au căutat măsuri extreme.
Din cauza căldurii, trăsura a început să duhnească.
Pentru a masca mirosul, au înconjurat-o cu căruțe cu pește.
Deși improbabil, scrisoarea a avut efectul scontat.
Moștenitorul de drept s-a sinucis,
iar complotiștii s-au întors în capitală pentru a anunța moartea împăratului
și a prezenta o scrisoare falsă, care-l numea moștenitor pe Hu Hai.
Hu Hai a fost înscăunat drept al doilea împărat.
Însă uneltitorii se temeau că imperiul nu se va supune ușor.
Arhivele menționează că, la anunțarea morții împăratului,
toți trei au fost de față la eveniment.
În a noua lună, împăratul a fost îngropat la muntele Li.
Toată suflarea Chinei și-a adus omagiul.
Înmormântarea împăratului trebuia să fie încununarea
mausoleului uriaș pe care-l clădise toată viața.
Însă uneltitorii au dat evenimentului o altă nuanță.
Centrul atenției a fost Hu Hai, al doilea împărat,
care-și intra în drepturi...
susținut de cei doi complotiști care-l urcaseră pe tron.
Frații mai mari ai lui Hu Hai sigur știau că succesiunea fusese măsluită.
Brusca ascensiune a lui Hu Hai nu era doar un afront personal adus lor.
Acum ei erau o posibilă primejdie pentru tron.
Astfel că nu le era îngăduit să trăiască.
Dovezi ale grozăviilor care au urmat înmormântării
au fost descoperite în mausoleu.
În colțul de nord-vest al orașului din mausoleu
s-au găsit circa 100 de morminte mici.
Am excavat zece dintre ele.
Unul dintre ele era distrus.
Dar în celelalte nouă am găsit oase omenești.
Oasele erau amestecate.
Nu am putut desluși scheletele.
Par să fi fost dezmembrate.
Am găsit și perle în sol.
A fost o descoperire surprinzătoare.
Unele perle fuseseră aurite.
Acestea erau accesorii de lux, cu totul inaccesibile oamenilor de rând.
Descoperirea aceasta ne face să credem că erau concubinele primului împărat.
Primele asupra cărora s-a abătut urgia noului regim
au fost nefericitele tinere din haremul imperial.
Sursele istorice nu specifică exact motivul pentru care au fost vizate.
Dar contextul conspirației ne oferă o posibilă explicație logică.
E posibil ca unele concubine să fi fost cu împăratul în ultima lui călătorie.
Ar fi putut fi martorele circumstanțelor bizare ale morții lui.
Poate Hu Hai a crezut că tinerele concubine știau prea multe.
Sunt foarte multe oase de membre.
PROF. CHEN LIANG ANTROPOLOG
Aceste femei erau în genere zvelte.
Nu erau nici foarte înalte.
Alegeau femei cu înălțimea între 1,5 și 1,6 m.
Și greutatea lor trebuia să corespundă unor standarde.
În Shiji se relatează că s-a poruncit ca femeile să moară.
Dar nu se menționează cum au murit.
În timpul funeraliilor, al doilea împărat a dat o poruncă.
Dintre femeile haremului fostului suveran,
nu s-ar fi cuvenit ca cele fără fii să fie trimise altundeva.
Astfel că tuturor li s-a poruncit să-l însoțească în lumea de apoi.
Multe femei și-au pierdut viața atunci.
Oare acest orificiu a fost cauzat de o retezare sau de altceva?
Nu pare, nu este uniform.
Poate au fost ucise și abia mai târziu dezmembrate.
Sau poate au fost măcelărite de vii.
Dacă foloseau arme din bronz sau fier, ar fi lăsat urme uniforme.
Această rană a fost categoric cauzată după deces.
Nu i-a cauzat moartea.
Dacă au fost dezmembrate post-mortem,
le-ar fi retezat la încheieturi, fiindcă este mai ușor,
mai ales pentru niște profesioniști.
- Se pare că au fost dezmembrate. - Corect.
Însă trupurile erau întregi când au murit.
Încă nu am aflat cum au murit concubinele.
Dar este limpede că nu au murit de moarte bună.
Au avut parte de o moarte cumplită.
Cruzimea abătută asupra concubinelor a fost doar începutul.
Dovezi ale ororilor înfăptuite apoi de uneltitori
au fost descoperite de Yuan Zhongyi într-un colț îndepărtat al sitului.
În timpul căutărilor,
am găsit numeroase morminte.
Cei dinăuntru par să fi fost uciși
și dezmembrați pe când erau încă tineri.
În satul Shangjiao...
am găsit 17 morminte mici...
dintre care am excavat opt.
Cea mai tânără victimă avea doar 18 ani, iar cea mai în vârstă, 30.
Cine i-a ucis?
Nu știm.
Cadavrele au fost identificate după o pecete găsită în mormânt.
Tradiția dicta ca acestea să fie îngropate cu rămășițele persoanelor de vază.
Credem că sunt cadavrele fiilor și fiicelor primului împărat.
PALATUL PRINȚULUI JIANGLU
Imediat după funeralii,
uneltitorii i-au vizat pe toți posibilii rivali ai lui Hu Hai.
Prințe Jianglu, domnia ta și frații domniei tale sunteți arestați!
Sub ce acuzații?
Neloialitate față de tron?
Revoltător!
Cer să-mi văd fratele!
Porunca Maiestății Sale a fost limpede.
„Fără socoteli neîncheiate.”
Grozăviile abia începeau.
Legile și pedepsele au fost înăsprite.
Mormane de cadavre umpleau piața publică.
Trebuie să vorbesc cu Maiestatea Sa!
PALATUL PRINȚULUI GAO
Alteță!
Ce vești aduci?
Miniștrii fostului împărat au fost eliminați.
Nu au zăbovit.
Ce e mai rău abia începe.
Ieri, la piața din Xianyang...
au fost executați 12 din frații Măriei Voastre.
Iar surorile...
au fost sfârtecate.
Trebuie să fugiți, Alteță! Luați-vă familia și fugiți!
Alteță!
Problema era că prințul Gao și familia imperială nu aveau unde fugi.
N-am comis nicio fărădelege!
Celor scutiți de execuția publică li s-a oferit o singură soluție.
Sunt nevinovat!
La finele primului an de domnie a lui Hu Hai,
cronicile susțin că majoritatea fraților și surorilor lui erau morți.
Acum una dintre cele mai importante descoperiri făcute la sit
ar putea dovedi că acest fapt nu e legendă, ci adevăr.
În partea de vest a sitului, aproape de tumulul împăratului,
se desfășoară o excavare de proporții.
Mai multe morminte mari au fost descoperite.
Nimeni nu a mai încercat să le deschidă până acum.
În mod obișnuit, ar fi interzis.
Însă riscul deteriorării cauzate de ploi a dus la o decizie ieșită din comun.
Un mormânt va fi excavat.
Prilejul de a excava acest mormânt este cu totul fără precedent.
Este singura noastră ocazie.
JIANG WENXIAO ȘEF SĂPĂTURI
Sunt uimit de fiecare dată când cobor acolo.
Mormântul este foarte precis construit.
Este foarte adânc și foarte mare!
Cele mai multe morminte antice au fost jefuite...
așa că nu ne-am făcut speranțe cu incinta sicriului.
Dar am descoperit că nu fusese jefuită.
Am fost pe deplin uluiți!
Sicriul este foarte deteriorat, dar trupul este încă înăuntru.
S-au descoperit multe artefacte: arme, armuri, arbalete și săbii.
Acest mormânt este atât de fascinant
prin aceea că e al unui războinic din dinastia Qin.
Am găsit deja mii de războinici de teracotă,
dar nu am avut prilejul de a dezgropa un veritabil războinic al dinastiei Qin.
Acesta se află relativ aproape de tumulul împăratului.
Cine poate fi?
Oricine a fost, este limpede că era un apropiat al împăratului.
Dacă îi dezvăluim identitatea,
am putea afla și ce s-a întâmplat după moartea împăratului.
Janice a fost chemată să examineze artefactele extraordinare din sicriu,
pentru a vedea dacă acestea dezvăluie mai mult despre identitatea războinicului.
Un disc de jad. La exterior e un cerc și o ramă.
Văd și un tipar discret.
- Inelul exterior. - Da, în mijloc.
E un tipar geometric.
Era podoaba din jad a unei teci.
Artefactele funerare din Mormântul Unu sunt fascinante.
Am găsit obiecte nemaivăzute până acum,
precum o cămilă de aur și o figurină care dansează.
Aceste indicii ne fac să credem
că cel îngropat aici era probabil membru al familiei imperiale.
Are decorațiuni frumoase.
Sunt obiecte exotice,
găsite pentru prima dată în complexul mausoleului.
Ne întrebăm dacă le putem data.
O scot ca să arunci o privire.
Este de la finele Perioadei Statelor Combatante.
Da.
Nu puteau fi bătute mai târziu, în timpul dinastiei Han, ci mai devreme.
Aceste monede pe care le-am găsit se numesc „Ban Liang”.
Modelul, dimensiunile și tiparul acestor monede
demonstrează că provin din dinastia Qin târzie.
Monedele arată că cel îngropat era printre cei mai avuți membri ai societății
și încadrează înmormântarea acestuia la finele dinastiei Qin.
Câte monede au fost dezgropate?
- Între cinci și șase mii. - Într-adevăr?
Este neobișnuit să găsim 6.000 de monede în acest mormânt.
Era o adevărată avere.
Să examinăm arbaleta.
E mai mică decât cele găsite alături de războinicii de teracotă.
Are și înveliș.
Arbaletele cu înveliș pentru trăgaci erau rare pe atunci.
Aceste trăgace provin de la finele dinastiei Qin.
Acest fapt ne ajută să estimăm intervalul în care a murit respectivul.
Probabil între perioada în care a murit împăratul
și înaintea prăbușirii dinastiei Qin, deci într-un interval de trei-patru ani.
Cine putea fi înhumat lângă primul împărat
în această perioadă?
Și de ce?
Estimarea datei reduce numărul posibilelor persoane îngropate acolo.
Dacă a fost îngropat în intervalul dintre moartea împăratului și căderea dinastiei,
atunci numărul persoanelor posibile este restrâns.
După moartea împăratului, fiii lui au sfârșit tragic.
Tind să cred că e mormântul unui nobil sau al unui ofițer de rang înalt.
Dacă arheologii găsesc o pecete personală în sicriu,
pot dovedi fără urmă de tăgadă identitatea celui îngropat.
Dar, din cauza stării sicriului, procedura poate dura ani întregi.
Am vrut inițial să examinăm sicriul la fața locului.
Aveți grijă la lemn!
Însă diferențele de temperatură dintre iarnă și vară sunt foarte mari.
Podoabele din aur, jad și alte metale prețioase
sunt la mila stihiilor, așa că trebuie să se grăbească.
Dacă îl curățăm acolo...
schimbarea drastică de temperatură și umiditate
poate avea un mare impact asupra artefactelor și rămășițelor.
Am vrut să-l ambalăm și să-l ducem înăuntru pentru examinare.
Priviți obiectele de pe stâlp.
Trebuie să le protejăm cumva.
Planul presupune ambalarea sicriului și a tonelor de pământ din jurul lui
și transportarea întregului bloc în laborator.
Greutatea uriașă face ca extragerea sicriului să fie foarte riscantă.
Procedura este efectuată în premieră absolută.
Plăcile din oțel pot fi puse pe rând.
Putem manevra de aici sau din partea cealaltă.
Da, merge din ambele părți.
Trebuie să montăm șine pe porțiunea de acces,
după care ridicăm cu o macara cu capacitatea de 50-100 de tone.
Problema e că solul este denivelat și va fi dificil de ridicat.
Este o dificultate arheologică uriașă.
Sunt sigur că vom soluționa toate problemele.
Lângă tumulul împăratului, Fu Jian este pe cale să afle
ce s-a întâmplat cu clădirile care erau odinioară aici.
Credem că aici era un turn. Vreau să aflu cum a fost distrus.
Aceasta este prioritatea mea.
Dacă deteriorarea războinicilor a avut aceeași cauză
înseamnă că nu a fost un simplu jaf.
Explicația ar putea fi cu totul alta.
Am găsit niște ceramică spartă.
Un ciob are simboluri pe el.
Acesta pare a fi „Shui”.
„Zuo Shui”.
Zuo Shui era un artizan din perioada dinastiei Qin.
Poate face parte din turn.
În Gropile Unu și Doi ale războinicilor, ravagiile sunt făcute de om,
dar nu există dovezi directe că au fost făcute în același timp.
Incendiile din preajma războinicilor puteau fi iscate de jefuitori.
Dar, dacă focul a ars concomitent atât de aproape de mormânt,
asta poate dovedi că a fost un act de vandalism intenționat.
Când a murit împăratul,
condamnații încă lucrau la tumulul de deasupra mormântului.
Dar la un an de la moartea împăratului,
în estul imperiului a izbucnit o revoltă de proporții,
care avea să aibă un impact major asupra construirii mausoleului.
Până să cuteze cineva să-i spună împăratului,
situația a scăpat de sub control.
Ridică-te!
O armată formată din 300.000 de răsculați se îndrepta spre capitală.
Cheamă oștile din zonele învecinate și omorâți-i.
Majestate, bandiții sunt deja aproape și sunt foarte numeroși!
Nu mai avem timp să chemăm oștile din preajmă.
Vrei să spui că suntem neputincioși în fața lor?
V-ați înghițit limba?
Mulți condamnați muncesc pe muntele Li.
Vă sugerez să-i înrolați cu de-a sila și să-i trimiteți la atac.
Fă-o cât mai degrabă!
Nu-mi tulburați plăcerile până terminați!
Din porunca Majestății Sale,
bărbații de peste 15 ani vor lua armele și vor merge la luptă!
De ce să luptăm noi? Ce treabă avem cu războiul ăsta?
- Gura! - Stai!
Cei care luptă pentru Alteța Sa vor fi grațiați.
Condamnații neinstruiți ai lui Hu Hai
nu erau oastea temută și disciplinată cu care tatăl său cucerise China.
Să vedem dacă e scris ceva.
Janice examinează arme veritabile, găsite alături de războinicii de teracotă.
Toate obiectele descoperite în mausoleu
au o poveste de mare importanță istorică.
Se vede chiar aici.
Inscripția este clară.
Războinicii de teracotă erau înzestrați cu numeroase arme de bronz.
Infanteriștii aveau lănci sau halebarde.
Arbaletrierii aveau arbalete.
După diversitatea armelor și îmbinarea acestora, ne putem da seama
ce strategie flexibilă de luptă foloseau.
Arcașii sau arbaletrierii erau inițial în linia întâi.
Ei trăgeau în inamic înainte ca acesta să se apropie,
după care se mutau în spate.
Apoi infanteriștii intrau în lupta corp la corp.
Este o tactică aparte a dinastiei Qin.
- Fiți gata de atac! - Fiți gata!
- Stingeți focurile! Alinierea! - Stingeți-le!
Mișcați!
Trimite cavaleria să-i împrăștie.
Îi răpunem în timp ce fug.
La atac!
O armată de deținuți înarmați cu sape...
ar fi fost trimisă la moarte sigură.
Pe loc!
Dar fiindcă luptau pentru Qin, erau dotați cu cele mai bune arme ale vremii.
Iar căpeteniile lor nu cunoscuseră înfrângerea.
Rămâneți pe poziții!
Atacați!
Bătălia a fost decisă de armele și strategia oștii imperiale.
Deși puțin probabil, armata deținuților a învins.
Răzvrătiții au fost opriți.
Iar căpeteniile lor au fost vânate.
Însă flacăra revoltei se aprinsese.
Lucrările la mausoleu s-au oprit.
După plecarea deținuților,
acest izvor istoric nu a mai menționat nimic despre mausoleul imperial.
Nu se știe ce s-a întâmplat cu el apoi.
Uriașul tumul făcut pentru a ocroti mormântul împăratului
pare să-și fi îndeplinit menirea.
Nu există dovezi că cineva ar fi intrat în el.
În ce privește restul mausoleului, lucrurile au stat cu totul altfel.
Indicii ale vandalizării intenționate sunt acum examinate de restauratori.
O altă capodoperă a dinastiei,
statuia uriașă a unui acrobat, este asamblată la loc.
Urmele de violență sunt incontestabile.
MA YU RESTAURATOR
E foarte interesant.
Urmele arată că a fost tăiată și spartă.
Când am săpat groapa, tot situl era grav deteriorat.
Examinarea Gropii Acrobatului a dezvăluit o porțiune de pământ roșu.
Incendiul care le-a distrus a fost atât de intens,
încât a topit și aplatizat un cazan din bronz.
În timpul săpăturilor, am descoperit multe gropi
datorită acestui indiciu vital, anume solul înroșit de incendiu.
De exemplu, Groapa Păsărilor din Bronz...
și Groapa Acrobatului.
Dacă punem indiciile cap la cap
și le privim în ansamblu,
incendiul nu putea fi provocat de câteva zeci de oameni.
Doar sute sau poate chiar mii de oameni ar fi putut provoca un asemenea dezastru.
Dar cine au fost făptașii?
La Mormântul Războinicului,
planul lui Jiang Wenxiao de a extrage sicriul a fost aprobat.
Aici, dle profesor Chen.
Având în vedere riscul procedurii,
echipa vrea mai întâi să preleveze mostre din oasele expuse.
- Nu e deloc ușor în combinezon. - Cu grijă!
Mostrele i-ar putea ajuta să afle vârsta războinicului.
Iată, aici. Să-l luăm ca mostră.
E un fragment de craniu.
Craniul nu era intact.
S-a păstrat o mică parte din el.
Am găsit și oase de membre, dar foarte deteriorate.
Iată femurul.
Aici e osul șoldului.
Aceea e o tibie. Deci capul e aici, iar corpul, aici.
- Capul e spre sud. - Da.
Picioarele sunt spre nord.
Priviți partea superioară a femurului.
Osul era dens.
Cel mai probabil era bărbat.
Să prelevăm o mostră.
Am luat o porțiune de femur.
Vrem să aflăm dacă făcea parte din familia primului împărat
sau dacă era un oficial de rang înalt, neînrudit cu împăratul.
Dacă războinicul era un oficial de rang înalt,
e posibil să fi fost unul dintre complotiști.
După doi ani de măcel, imperiul lui Hu Hai se prăbușea.
În acest timp, uneltitorii s-au învrăjbit.
Prim-consilierul a murit primul.
Împăratul l-a condamnat la moarte după ce a fost trădat de Zhao Gao.
Lui Li Si i s-au pregătit cele cinci osânde.
A fost condamnat să fie tăiat în două de la brâu.
După ce s-a descotorosit de Li Si,
Zhao Gao l-a luat în colimator pe însuși împărat.
Majestate, vă dau de știre că domnia Măriei Voastre s-a sfârșit.
Dacă nu voi mai fi împărat, spune-i lui Zhao Gao...
că nu-i voi sta în cale dacă mă face rege peste doar un ținut.
Zhao Gao va întrona curând un nou împărat.
Nu avem trebuință de regi.
Măcar marchiz!
Vremea visurilor a trecut.
Atunci nu cer decât să trăiesc ca un om de rând.
Porunca mi-a fost dată.
Măria Voastră știe că nu se pot lăsa socoteli neîncheiate.
Dacă sursele sunt corecte,
putem fi siguri că în mormântul misterios nu se află împăratul Hu Hai.
El a fost îngropat fără pompă într-un mormânt de rând.
Însă uneltirile lui Zhao Gao aveau să se întoarcă împotriva lui.
El înscăunase o marionetă, însă noul împărat avea planurile lui.
Eu te-am înscăunat! Cum cutezi să mă lași să aștept?
Cine ești să-mi nesocotești poruncile?
Cine?
Zhao Gao!
Primul lucru pe care l-a făcut...
Cine te crezi?
...a fost să-l ucidă pe Gao.
Nu există consemnări privind locul unde a fost îngropat.
Estimarea preliminară sugerează că e bărbat.
Dar am vrea să facem un test ADN pentru a afla mai multe.
Trebuie să prelevăm fragmente de os...
și să le trimitem la laborator.
Am găsit și un dinte.
Este premolarul celui din sicriu.
Se vede din dezvoltarea dintelui că smalțul nu e deteriorat.
Asta arată că pe timpul vieții nu a suferit de malnutriție.
Dintele nu este cariat, deci trebuie să fi fost tânăr.
Trebuie să fi avut între 18 și 22 de ani.
Deci era un bărbat tânăr.
Dovada că războinicul era tânăr exclude ipoteza că ar putea fi un complotist.
Aceștia erau mult mai în vârstă.
Prin dezvăluirea vârstei, e mai probabil ca acesta să fi fost prinț.
Amănuntele din Shiji cu privire la un anumit prinț
schimbă perspectiva asupra artefactelor găsite în mormânt.
La începutul complotului, când Hu Hai își ucidea frații și surorile,
unul dintre ei, prințul Gao, a luat o decizie dârză.
Trebuie să fugiți, Alteță! Luați-vă familia și fugiți!
Prințul Gao a vrut să fugă.
Dar, temându-se că familia lui avea să fie ucisă,
i-a dus o scrisoare celui de-al doilea împărat.
Ar fi trebuit să-mi urmez împăratul în viața de apoi, dar am dat greș.
Ca fiu, am fost neloial.
Ca supus, am fost neloial.
Cei lipsiți de loialitate nu au parte de renume pe lumea asta.
Lasă-mă să-mi urmez împăratul pe tărâmul morții.
Nu doresc decât să fiu îngropat în mausoleul de la poalele muntelui Li.
Pot doar să trag nădejde că împăratul se va îndura de dorința mea.
Îi voi transmite împăratului dorința ta
și-l voi îndemna să-i acorde toată atenția cât va putea mai degrabă.
Prințul Gao s-a oferit să se sinucidă
pentru a-și ocroti familia de soarta crudă abătută asupra fraților lui.
Cred că prințul Gao a dat dovadă de un mare curaj.
De aceea povestea i-a atras îndeosebi atenția lui Sima Qian,
care a menționat-o în Shiji.
Sima Qian ne mai spune
că Hu Hai a citit cu mare încântare scrisoarea prințului Gao.
Nu doar că i-a încuviințat rugămintea...
ci l-a și răsplătit cu 100.000 de monede din bronz pentru înmormântare.
Dacă Shiji relatează corect, putem presupune
că prințul Gao este îngropat undeva pe întinderea mausoleului.
Deocamdată nu i-am găsit mormântul.
Dacă dovedim că războinicul misterios este într-adevăr prințul Gao,
descoperirea ar fi fulminantă!
Dat fiind că războinicul era foarte tânăr, se prea poate ca el să fie prințul Gao.
Dar deocamdată nu avem suficiente dovezi pentru a ne pronunța.
Trebuie să-l ducem la laborator pentru a definitiva examinările.
E bine! Merge!
Trebuie să terminăm într-o oră.
Trage!
Nu mai trage! Stop!
S-au blocat roțile.
S-a îndoit șina din oțel, dar nu-i nimic.
Hai!
- Plouă? - Da, plouă!
Acoperiți-l cu o folie!
Nu mai trage! Stop!
Cum mă simt? Încântat!
Am dus la bun sfârșit un proiect important.
Sperăm să găsim o pecete sau un artefact asemănător
care să ne confirme categoric identitatea celui din sicriu.
Suntem foarte încrezători.
Gata.
Numeroase povești au circulat vreme de 2.000 e ani.
Cu aceste descoperiri...
vom putea demonstra că acești oameni au existat.
Personalități ca Zhao Gao și Hu Hai
au existat cu adevărat, nu au fost doar personaje de legendă.
Toți vor fi existat în trecut.
Acum, la 50 de ani după descoperirea primului războinic de teracotă,
s-au găsit pe tot situl dovezi clare ale vandalizării mausoleului.
Vedeți solul roșu?
Clădirea a fost distrusă de incendiu curând după ce a fost construită.
Urmele incendiului se află pe tot cuprinsul mausoleului.
Nu știm de când datează.
Putem confirma că ravagiile din gropile războinicilor s-au produs devreme,
înainte ca lemnul să putrezească.
Ăsta e tăciune.
La poarta estică a fost aceeași situație.
- A ars. - Într-adevăr.
Am găsit aceleași urme de incendiu și pe aceste clădiri.
Toate ravagiile par să se fi produs cam în aceeași perioadă,
la finele dinastiei Qin.
Prăbușirea dinastiei Qin s-a produs în mod violent.
Un general rebel a năvălit cu oastea în capitală
și i-a tăiat capul urmașului lui Hu Hai.
Armatele rebele au devastat capitala, iar flăcările au ars trei luni neîncetat.
Nu există dovezi scrise că armata rebelă a distrus mausoleul.
Dar, fiind aproape de capitală, ar fi fost ținta principală.
Jefuirea, distrugerea și incendierea mausoleului imperial, după părerea mea,
ar trebui atribuite armatei rebele.
Aceasta a avut resursele, prilejul și timpul necesare.
Probabil unii soldați fuseseră condamnați siliți să trudească la mausoleu.
Au ținut minte ce și unde fusese îngropat.
Aici sunt!
S-au răzbunat.
Când tot zbuciumul de sub soare s-a domolit,
dinastia Qin s-a prăbușit din pricina cârmuirii lipsite de omenie și dreptate.
Cruzimea cu care Qin și-a înrobit și osândit poporul
a dus la răvășirea mausoleului.
Însă nu această cruzime a dat naștere creativității artistice atât de rafinate.
Aceasta a fost zămislită din contopirea feluritelor elementele culturale
din diferite părți ale Chinei de astăzi.
Viziunea împăratului Qin, aceea a unei Chine unite, a dăinuit.
A dăinuit și după căderea dinastiei Qin.
Și iată că dăinuie și în ziua de astăzi.
Cred că războinicii au fost distruși
din cauza împrejurărilor aspre în care au fost creați.
Tot ei arată de ce erau capabili oamenii în urmă cu 2.200 de ani.
Pentru mine, și după două milenii,
războinicii sunt simbolul grandorii spiritului omenesc.
Încă au puterea de a ne tăia răsuflarea.
Acesta este piedestalul.
Mi-am dedicat toată viața arheologiei.
Sunt arheolog de 48 sau 49 de ani.
A-i face pe războinicii de teracotă cunoscuți întregii lumi
a fost o sarcină care ne-a revenit nouă.
A fost o onoare pentru noi.
Războinicii îmi sunt prieteni dragi.
Când îi văd îndrăgiți de oameni din întreaga lume...
inima îmi tresaltă de bucurie.
Uneori a fost dificil.
Dar cele mai mari greutăți ne oferă și cele mai mari bucurii.
Cum florile stropite de sudoare sunt cele mai frumoase...
tot așa războinicii de teracotă...
ne oferă și cea mai mare bucurie.
DOAR 1.200 DIN CEI 8.000 DE RĂZBOINICI AU FOST RESTAURAȚI.
MISIUNEA DE A DEZVĂLUI IDENTITATEA RĂZBOINICULUI MISTERIOS CONTINUĂ.
Subtitrarea: Adrian Bădițoiu